България ще има Медицински експертен съвет за борба с COVID - 19 Той ще подпомага Националния кризисен щаб и министрите при вземане на решения за борба с вируса В България ще бъде създаден Медицински експертен съвет към Министерския съвет , който ще подпомага министрите при взимането на финансово - икономически и социални решения в борбата с коронавируса . Това стана ясно от среща на премиера Бойко Борисов в МС с професор Коста Костов , консултант по белодробни болести в столичната Университетска болница " Света Анна " . Видео от срещата е качено на страницата на премиера в социалната мрежа . На нас ни трябват експертни мнения как се справяме , колко време ще продължи това заболяване , как се справят другите държави в света , от какво да се пазим и така да обединим всички , и да намерим най - добрите решения , каза Борисов . Проф . Костов обещава Медицинският експертен съвет да дава конкретни съвети , защото Националният кризисен щаб не може да се прави със всичко . Ще даваме съвети и при чисто медицинските усложнения , казва проф . Костов . Той предложи този съвет да дава брифинг два пъти седмично .